text: ‘डॉन’ ने उनके हवाले से लिखा,‘‘कब्जा करने वाले बलों(भारतीय)ने कश्मीरियों का दमन करने के लिए हर पाशविक रणनीति अपनाई… इतना ही नहीं,उन्होंने जानवरों को निशाना बनाने के लिए प्रयोग होने वाले पेलेट गन का बेकसूर और निहत्थे कश्मीरियों पर लगातार इस्तेमाल किया।’’उन्होंने दावा किया कि कश्मीर में मानवाधिकार उल्लंघन और दमन विश्व की आत्मा को झकझोरने के लिए पर्याप्त है।उन्होंने अंतर्राष्ट्रीय समुदाय का आह्वान किया कि वह कश्मीरियों को उनके आत्मनिर्णय के अधिकार के इस्तेमाल में मदद करे।उन्होंने चेतावनी दी,‘‘काफी लंबे समय से लंबित इस विवाद के निपटारे में आगे कोई भी देरी क्षेत्रीय शांति के लिए खतरा पैदा कर सकती है।’’